Wọ́n bí Ọlásúnkànmí Wasiu Àyìndé Adéwálé Marshal tí gbogbo ènìyàn mọ̀ sí K1  De Ultimate, ní ọjọ́ kẹta oṣ̀u kẹta ọdún 1957 (March 3, 1957) ní Ìjẹ̀bú Òde ìpínlẹ̀ Ògùn . Ó jẹ́ olórin Fújì ọmọ Nàìjíríà. Ó di gbajú-gbajà olórin nípa bí ó ṣe fi àwọn ohun ìlù ìgbàlódé bíi Ḱibọọdù, sasofóònù àti jìtá kún orin Fújì. Wasiu Àyìndé Adéwálẹ́, Ọmọ́gbọ́láhàn, Ọlásúnkànmí Anífowóṣe, K1 De Ultimate tí ó tún jẹ́ ọba orin Fújì ṣe àwárí ìmọ̀ àti ẹ̀bùn orin kíkọ rẹ̀ nígbà tí ó wà ní ọmọ ọdún mẹ́jọ. Lóótọ̣́, àwọn òbí rẹ̀ lòdì sí kí ó kọrin nítorí wón gbà wípé olè àti ọ̀lẹ ni ó ń ṣagbe, ṣùgbọ́n ó kọ̀ jálẹ̀ tí ó sì ń bá ìfẹ́ ọkàn rẹ̀ lọ títí  ó fi di ọmọ ọdún mẹ́èdógún (15 yaers). Fúndìi èyí, ó jáwé olúborí nínú àwọn ìdíje ọlọ́kan ò jọ̀kan abẹle. Lẹ́yìn èyí ni ó dara pọ̀ mọ ọmọ ẹgbẹ́ olórin lẹ́yìn Àyìndé Barrister, ẹni tí ó jẹ́ ọ̀gá elére Fújì láti ọdún 1975 tí ó sì dá dúró gẹ́gẹ́ bí ọ̀gá ara rẹ̀ ní ọdún 1978.